નવી દિલ્હી : અગસ્તા વેસ્ટલેન્ડ હેલિકોપ્ટર ડીલ કૌભાંડ મુદ્દે સરકારે મહત્વનો નિર્ણય લીધો છે. સરકારે હેલિકોપ્ટર બનાવનારી કંપની ફિનમેક્કાનિકા સાથેનાં તમામ સંરક્ષણ સોદાઓ રદ્દ કરવાનો નિર્ણય લીધો છે. આ સાથે જ સરકારે આ કંપનીને બ્લેક લિસ્ટ કરવાની વાત પણ કરી છે. સંરક્ષણ પ્રધાન પર્રિકરે પીટીઆઇને આપેલા એક ઇન્ટરવ્યું દરમિયાન આ વાત જણાવી હતી. તેમણે તેમ પણ કહ્યું કે ફિનમેક્કાનિકા અને તેનાં નિયંત્રણમાં રહેલી તમામ કંપનીઓને બ્લેક લિસ્ટેડ કરવાની પ્રક્રિયા ચાલુ કરી દીધી છે.